CELEX: 
Language: fi
Date: 2020-10-09 00:00:00
Title: KOMISSION TÄYTÄNTÖÖNPANOASETUS (EU) …/…, rekisteröijille asetetuista velvollisuuksista saattaa ajan tasalle rekisteröintinsä kemikaalien rekisteröinnistä, arvioinnista, lupamenettelyistä ja rajoituksista (REACH) annetun Euroopan parlamentin ja neuvoston asetuksen (EY) N:o 1907/2006 nojalla

KOMISSION TÄYTÄNTÖÖNPANOASETUS (EU) …/…,
            
            
               annettu XXX,
            
            
               rekisteröijille asetetuista velvollisuuksista saattaa ajan tasalle rekisteröintinsä kemikaalien rekisteröinnistä, arvioinnista, lupamenettelyistä ja rajoituksista (REACH) annetun Euroopan parlamentin ja neuvoston asetuksen (EY) N:o 1907/2006 nojalla
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006
                  1
                ja erityisesti sen 132 artiklan, 
            
            
               sekä katsoo seuraavaa:
            
            
               (1)Neuvoston 26 päivänä kesäkuuta 2019 antamissa päätelmissä ”Kestävä kemikaalipolitiikka – kohti unionin strategiaa” toistettiin konkreettisten toimien merkitys, jotta voidaan varmistaa rekisteröintiasiakirja-aineistojen vaatimustenmukaisuus ja parantaa niiden laatua, ja erityisesti tehokkaan mekanismin tarve niiden ajantasaistamista varten.
            
            
               (2)Asetuksen (EY) N:o 1907/2006 22 artiklan 1 kohdassa asetetaan rekisteröijät (riippumatta siitä, ovatko kyseessä yksittäiset rekisteröijät vai päärekisteröijä ja muut tietojen yhteistoimituksen jäsenet) vastuuseen siitä, että ne saattavat rekisteröintinsä viipymättä ajan tasalle asiaankuuluvin uusin tiedoin ja toimittavat tiedot Euroopan kemikaalivirastolle, jäljempänä ’kemikaalivirasto’. Tieto katsotaan ”uudeksi”, jos rekisteröijä on tullut tietoiseksi siitä tai rekisteröijän voidaan kohtuudella odottaa tulleen tietoiseksi siitä viimeisimmän ajantasaistuksen jälkeen tai, jos ajantasaistuksia ei ole, alkuperäisen rekisteröinnin jälkeen, riippumatta siitä, oliko kyseinen tieto tosiasiallisesti olemassa ennen sitä. Velvollisuus ajantasaistaa rekisteröinnit vaatii rekisteröijiä seuraamaan ja jäljittämään kaikkea asiaankuuluvaa tietoa, jotta ne voivat varmistaa rekisteröintiensä pysyvän ajantasaisina kaiken aikaa. Kun on kyse tietojen toimittamisesta yhteisesti, velvollisuus saattaa rekisteröinti ajan tasalle kuuluu yhteisesti toimitettujen tietojen osalta kaikille rekisteröijille asetuksen (EY) N:o 1907/2006 11 artiklan mukaisesti, ja sitä koskevat komission täytäntöönpanoasetuksessa (EU) 2016/9
                  2
                vahvistetut tietojen yhteiskäyttöä ja kustannusten jakamista koskevat säännökset.
            
            
               (3)Viimeisimmässä yleiskertomuksessa, jonka komissio julkaisi asetuksen (EY) N:o 1907/2006 117 artiklan 4 kohdan mukaisesti, todettiin tarve parantaa rekisteröijille kyseisen asetuksen 22 artiklan 1 kohdassa asetetun velvollisuuden noudattamista. Kyseisen velvollisuuden noudattaminen on tärkeää sen varmistamiseksi, että rekisteröintiasiakirja-aineistot heijastavat vallitsevaa tilannetta kaiken aikaa, jotta kemikaalivirasto ja jäsenvaltiot voivat arvioida asiakirja-aineistoja ja aineita tehokkaasti ja jotta turvallista käyttöä koskevat neuvot perustuvat ajantasaisiin ja luotettaviin tietoihin. Sen vuoksi on aiheellista täsmentää määräaikoja, joihin mennessä kyseistä velvollisuutta on noudatettava, jotta voidaan edistää asetuksen (EY) N:o 1907/2006 22 artiklan 1 kohdan noudattamista ja täytäntöönpanon valvontaa ja tehostaa mainitun asetuksen säännösten soveltamista. 
            
            
               (4)Jotta helpotettaisiin asetuksen (EY) N:o 1907/2006 10 ja 12 artiklan tietovaatimuksia koskevien säännösten ja tämän johdosta myös kyseisen asetuksen 6 ja 7 artiklan yleisen ja jatkuvan rekisteröintivelvollisuuden noudattamista ja täytäntöönpanon valvontaa, olisi selvennettävä määräaikoja, joita sovelletaan rekisteröintiasiakirja-aineistojen ajantasaistamiseen kyseisen asetuksen liitteisiin tehdyn muutoksen jälkeen. 
            
            
               (5)Tässä asetuksessa täsmennettyjen määräaikojen olisi oltava mahdollisimman lyhyitä, ottaen huomioon mikä on aiemman käytännön perusteella kohtuudella rekisteröijien toteutettavissa. Tällä perusteella olisi vahvistettava kolmen kuukauden määräaika, jota sovelletaan luonteeltaan lähinnä hallinnollisiin ajantasaistuksiin ja siinä tapauksessa, että ajantasaistuksiin sisältyy tiedon tuottaminen asetuksen (EY) N:o 1907/2006 liitteessä VII tai VIII olevien vaatimusten täyttämiseksi tutkimusraportin vastaanottamisen jälkeen. Kuuden, yhdeksän tai kahdentoista kuukauden määräajat olisi vahvistettava monimutkaisemmille ajantasaistuksille, kuten sellaisille, jotka edellyttävät tiedon tuottamista testausehdotusten pohjalta tai muutoksia kemikaaliturvallisuusraporttiin tai turvallista käyttöä koskeviin ohjeisiin. Tapauksissa, joissa tietojen yhteistoimituksen jäsen ei voi tehdä tiettyä ajantasaistusta ennen kuin päärekisteröijä on ensin ajantasaistanut rekisteröinnin, kyseiselle jäsenelle olisi annettava yhdeksän kuukautta aikaa kemikaaliturvallisuusraportin ajantasaistukseen ja kolme kuukautta aikaa kaikkiin muihin ajantasaistuksiin siitä päivästä, jona kemikaalivirasto vahvisti, että rekisteröinti, sellaisena kuin se on päärekisteröijän ajantasaistamana, on täydellinen. Tapauksissa, joissa ajantasaistusta edellytetään asetuksen (EY) N:o 1907/2006 liitteisiin tehdyn muutoksen johdosta, määräajan olisi oltava sen soveltamisen alkamispäivä, paitsi jos kyseisessä muutoksessa säädetään muusta määräajasta.
            
            
               (6)Tässä asetuksessa täsmennettyjen määräaikojen olisi toimittava takarajoina. Toisin sanoen rekisteröijiä olisi vaadittava toimittamaan ajantasaistukset mahdollisimman nopeasti ja joka tapauksessa viimeistään asianomaiseen määräaikaan mennessä. Määräajan ylittäminen johtaisi automaattisesti siihen päätelmään, että rekisteröinnin ajantasaistuksessa on tapahtunut aiheeton viivytys. Asetuksen (EY) N:o 1907/2006 22 artiklan 1 kohdan c alakohdan soveltamiseksi ei kuitenkaan pitäisi vahvistaa määräaikaa ajantasaistukselle, joka aiheutuu tonnimäärän muuttumisesta alemmaksi, koska tällainen tonnimäärän muutos voi olla luonteeltaan tilapäinen eikä ajantasaistuksella olisi kielteisiä seurauksia ihmisten terveyden ja turvallisuuden suojelulle.
            
            
               (7)Tässä asetuksessa, lukuun ottamatta tämän asetuksen 13 artiklaa, täsmennettyjä määräaikoja olisi sovellettava ainoastaan asetuksen (EY) N:o 1907/2006 22 artiklan 1 kohdassa säädettyyn velvollisuuteen eikä muihin kyseisessä asetuksessa säädettyihin ajantasaistuksia koskeviin velvollisuuksiin, joiden määräajat täsmennetään muualla. Tästä seuraa, että tässä asetuksessa täsmennetyt määräajat eivät vaikuta niiden ajantasaistusten määräaikoihin, joita kemikaalivirasto pyytää kyseisen asetuksen 22 artiklan 2 kohdan mukaisesti, eivätkä kyseisen asetuksen V osaston 31 ja 32 artiklassa vahvistettuihin erityisiin määräaikoihin.
            
            
               (8)Jotta rekisteröijille annettaisiin riittävästi aikaa mukautua tässä asetuksessa täsmennettyjen määräaikojen käyttöönottoon, tämän asetuksen olisi tultava voimaan vasta kuudentenakymmenentenä päivänä sen jälkeen, kun se on julkaistu.
            
            
               (9)Tässä asetuksessa säädetyt toimenpiteet ovat asetuksen (EY) N:o 1907/2006 133 artiklan 1 kohdalla perustetun komitean lausunnon mukaiset, 
            
            
               ON HYVÄKSYNYT TÄMÄN ASETUKSEN:
            
            
               1 artikla
            
         
         
            
               Muutokset rekisteröijän asemassa tai tunnistetiedoissa 
            
            
               Kun on kyse asetuksen (EY) N:o 1907/2006 22 artiklan 1 kohdan a alakohdan soveltamisalaan kuuluvasta muutoksesta, rekisteröinti on saatettava ajan tasalle ja toimitettava kemikaalivirastolle viimeistään 3 kuukauden kuluttua siitä päivästä, jona kyseinen muutos tulee voimaan.
            
            
            
               2 artikla
            
            
               Muutokset aineen koostumuksessa 
            
            
               Kun on kyse asetuksen (EY) N:o 1907/2006 22 artiklan 1 kohdan b alakohdan soveltamisalaan kuuluvasta muutoksesta, rekisteröinti on saatettava ajan tasalle ja toimitettava kemikaalivirastolle viimeistään 3 kuukauden kuluttua siitä päivästä, jona valmistus tai maahantuonti alkaa niin, että aineen koostumuksessa on kyseinen muutos.
            
            
            
               3 artikla
            
            
               Muutokset tonnimäärässä
            
            
               1. Kun on kyse asetuksen (EY) N:o 1907/2006 22 artiklan 1 kohdan c alakohdan soveltamisalaan kuuluvasta muutoksesta, jonka seurauksena tonnimäärä muuttuu korkeammaksi, rekisteröinti on saatettava ajan tasalle ja toimitettava kemikaalivirastolle viimeistään 3 kuukauden kuluttua seuraavassa mainitusta päivästä:
            
            
               (a)tapauksessa, jossa uusi tieto tuotetaan sellaista ajantasaistusta varten, joka johtuu asetuksen (EY) N:o 1907/2006 liitteen VII tai liitteen VIII soveltamisesta, päivä, jona kaikki ajantasaistusta varten tarvittavat lopulliset testiraportit on vastaanotettu;
            
            
               (b)tapauksessa, joka ei kuulu a alakohdan soveltamisalaan, päivä, jona korkeampi tonnimäärä saavutetaan.
            
            
               Ensimmäisen alakohdan a alakohdassa tarkoitettujen tapausten kohdalla on käynnistettävä sopimusneuvottelu testauslaboratorion kanssa kaikista asiaankuuluvista testeistä viimeistään 3 kuukauden kuluttua siitä päivästä, jona korkeampi tonnimäärä saavutetaan.
            
            
               Tämän artiklan 1 kohdassa vahvistettuja määräaikoja sovelletaan rajoittamatta rekisteröijän velvollisuutta ilmoittaa kemikaalivirastolle välittömästi lisätiedoista, joita hän tarvitsee, heti kun korkeampi tonnimäärä on saavutettu, asetuksen (EY) N:o 1907/2006 12 artiklan 2 kohdan mukaisesti.
            
            
               2. Kun on kyse asetuksen (EY) N:o 1907/2006 22 artiklan 1 kohdan c alakohdan soveltamisalaan kuuluvasta muutoksesta, joka koskee valmistuksen tai maahantuonnin lopettamista, rekisteröinti on saatettava ajan tasalle ja toimitettava kemikaalivirastolle viimeistään 3 kuukauden kuluttua päivästä, jona valmistus tai maahantuonti loppui.
            
            
               3. Tämän artiklan 1 kohtaa ei sovelleta, jos muutos tapahtuu sen seurauksena, että rekisteröijä aloittaa uudelleen valmistuksen tai maahantuonnin asetuksen (EY) N:o 1907/2006 50 artiklan 2 kohdan mukaisesti. Sen sijaan kyseisessä tapauksessa rekisteröinti on saatettava ajan tasalle ja toimitettava kemikaalivirastolle ennen kuin valmistus tai maahantuonti aloitetaan uudelleen.
            
            
            
               4 artikla
            
            
               Uudet tunnistetut käytöt ja uudet käytöt, joita ei suositella
            
            
               Kun on kyse asetuksen (EY) N:o 1907/2006 22 artiklan 1 kohdan d alakohdan soveltamisalaan kuuluvasta tapauksesta, rekisteröinti on saatettava ajan tasalle ja toimitettava kemikaalivirastolle viimeistään 3 kuukauden kuluttua seuraavassa mainitusta päivästä:
            
         
         
            
               (a)kun on kyse uudesta tunnistetusta käytöstä, päivä, jona rekisteröijä vastaanottaa kaikki tiedot, jotka ovat tarpeen tämän uuden käytön riskinarvioinnin suorittamiseksi;
            
            
               (b)kun on kyse uudesta käytöstä, jota ei suositella, päivä, jona tiedot kyseiseen käyttöön liittyvistä riskeistä ovat rekisteröijän saatavilla.  
            
            
            
               5 artikla
            
            
               Uusi tieto riskeistä, joita aiheutuu ihmisten terveydelle ja/tai ympäristölle
            
            
               Kun on kyse asetuksen (EY) N:o 1907/2006 22 artiklan 1 kohdan e alakohdan soveltamisalaan kuuluvasta tapauksesta, rekisteröinti on saatettava ajan tasalle ja toimitettava kemikaalivirastolle viimeistään 6 kuukauden kuluttua siitä päivästä, jona rekisteröijä tulee tietoiseksi tai hänen voidaan kohtuudella olettaa tulleen tietoiseksi kyseisestä uudesta tiedosta. 
            
            
            
               6 artikla
            
            
               Muutos rekisteröidyn aineen luokituksessa ja merkinnöissä 
            
            
               1. Kun on kyse asetuksen (EY) N:o 1907/2006 22 artiklan 1 kohdan f alakohdan soveltamisalaan kuuluvasta muutoksesta, joka johtuu Euroopan parlamentin ja neuvoston asetuksen (EY) N:o 1272/2008
                  3
                liitteessä VI olevan yhdenmukaistetun luokituksen lisäyksestä, muutoksesta tai poistamisesta, rekisteröinti on saatettava ajan tasalle ja toimitettava kemikaalivirastolle viimeistään päivänä, josta alkaen kyseistä muutosta on määrä soveltaa. 
            
            
               2. Kun on kyse asetuksen (EY) N:o 1907/2006 22 artiklan 1 kohdan f alakohdan soveltamisalaan kuuluvasta muutoksesta, joka johtuu mukautuksesta aineen luokituksessa uuden arvioinnin tuloksena asetuksen (EY) N:o 1272/2008 15 artiklan mukaisesti, rekisteröinti on saatettava ajan tasalle ja toimitettava kemikaalivirastolle viimeistään 6 kuukauden kuluttua siitä päivästä, jona päätös aineen luokituksen ja merkintöjen muuttamisesta on tehty. 
            
            
            
               7 artikla
            
            
               Ajantasaistus tai muutos kemikaaliturvallisuusraportissa tai turvallista käyttöä koskevissa ohjeissa 
            
            
               Kun on kyse asetuksen (EY) N:o 1907/2006 22 artiklan 1 kohdan g alakohdan soveltamisalaan kuuluvasta tapauksesta, rekisteröinti on saatettava ajan tasalle ja toimitettava kemikaalivirastolle viimeistään 12 kuukauden kuluttua siitä päivästä, jona todettiin tarve ajantasaistaa tai muuttaa kemikaaliturvallisuusraporttia tai kyseisen asetuksen liitteessä VI olevassa 5 jaksossa tarkoitettuja turvallista käyttöä koskevia ohjeita.
            
            
            
               8 artikla
            
            
               Testausehdotukset ennen liitteessä IX tai liitteessä X olevassa luettelossa tarkoitetun testin suorittamista
            
            
               1. Kun on kyse asetuksen (EY) N:o 1907/2006 22 artiklan 1 kohdan h alakohdan soveltamisalaan kuuluvasta tapauksesta, rekisteröinti on saatettava ajan tasalle testausehdotuksen sisällyttämiseksi siihen ja toimitettava kemikaalivirastolle viimeistään 6 kuukauden kuluttua siitä päivästä, jona rekisteröijä toteaa tarpeen suorittaa yksi tai useampi kyseisen asetuksen liitteessä IX tai liitteessä X luetelluista testeistä. 
            
            
               2. Tämän artiklan 1 kohdassa vahvistettua määräaikaa ei sovelleta siinä tapauksessa, että testausehdotus laaditaan osana testausstrategiaa, joka koskee aineryhmää. Sen sijaan kyseisessä tapauksessa asianomaiset rekisteröinnit on saatettava ajan tasalle ja toimitettava kemikaalivirastolle viimeistään 12 kuukauden kuluttua siitä päivästä, jona rekisteröijä tai rekisteröijät toteaa/toteavat tarpeen suorittaa yksi tai useampi kyseisen asetuksen liitteessä IX tai liitteessä X luetelluista testeistä.
            
         
         
            
            
               9 artikla
            
            
               Muutos rekisteröityjen tietojen saatavuudessa 
            
            
               Kun on kyse asetuksen (EY) N:o 1907/2006 22 artiklan 1 kohdan i alakohdan soveltamisalaan kuuluvasta muutoksesta, rekisteröinti on saatettava ajan tasalle ja toimitettava kemikaalivirastolle viimeistään 3 kuukauden kuluttua siitä päivästä, jona kyseinen muutos tapahtui.
            
            
            
               10 artikla
            
            
               Ajantasaistukset, joihin liittyy lisätestejä
            
            
               Tämän asetuksen 1, 2, 4, 5 ja 6 artiklassa täsmennettyjä määräaikoja ei sovelleta, jos jotkin asetuksen (EY) N:o 1907/2006 22 artiklan 1 kohdan a, b, d, e tai f alakohdan soveltamisalaan kuuluvat olosuhteet aiheuttavat tarpeen tuottaa tietoja asetuksen (EY) N:o 1907/2006 liitteessä VII tai VIII olevien tietovaatimusten täyttämiseksi. 
            
            
               Tässä tapauksessa kyseisten olosuhteiden seurauksena rekisteröintiin tehtävä ajantasaistus ja liitteessä VII tai VIII olevien tietovaatimusten täyttämisen seurauksena rekisteröintiin tehtävä ajantasaistus on toimitettava kemikaalivirastolle yhdessä viimeistään 3 kuukauden kuluttua siitä päivästä, jona ajantasaistusta varten tarvittavat lopulliset testiraportit on vastaanotettu.
            
            
               Tällaisissa olosuhteissa
            
            
               (a)on käynnistettävä sopimusneuvottelu testauslaboratorion kanssa asiaankuuluvista testeistä viimeistään 3 kuukauden kuluttua siitä päivästä, jona tarve tehdä lisätestejä todetaan; 
            
            
               (b)edellä a alakohdassa tarkoitettu tarve tehdä lisätestejä on todettava tämän asetuksen 1, 2, 4, 5 tai 6 artiklassa täsmennetyn asiaankuuluvan määräajan kuluessa.
            
            
            
               11 artikla
            
            
               Muut yhdistetyt ajantasaistukset 
            
            
               1. Tämän asetuksen 10 artiklan kattamassa tai asetuksen (EY) N:o 1907/2006 22 artiklan 1 kohdan a–f tai i alakohdan soveltamisalaan kuuluvassa tapauksessa, joka aiheuttaa myös tarpeen ajantasaistaa tai muuttaa kemikaaliturvallisuusraporttia tai turvallista käyttöä koskevia ohjeita kyseisen asetuksen 22 artiklan 1 kohdan g alakohdan mukaisesti, kyseisten olosuhteiden seurauksena rekisteröintiin tehtävä ajantasaistus ja kemikaaliturvallisuusraportin ajantasaistamisen tai muuttamisen seurauksena rekisteröintiin tehtävä ajantasaistus on toimitettava kemikaalivirastolle yhdessä viimeistään 12 kuukauden kuluttua siitä päivästä, jona ajantasaistusta varten tarvittavat lopulliset testiraportit on vastaanotettu.
            
            
               2. Asetuksen (EY) N:o 1907/2006 22 artiklan 1 kohdan a–i alakohdista useamman kuin yhden soveltamisalaan kuuluvien olosuhteiden seurauksena rekisteröintiin tehtävä ajantasaistus on toimitettava kemikaalivirastolle yhdessä viimeistään tämän asetuksen 1–10 artiklassa vahvistettuun pisimpään määräaikaan mennessä laskettuna siitä päivästä, jona ensimmäinen tarve ajantasaistaa rekisteröinti todettiin, sanotun kuitenkaan rajoittamatta tämän artiklan 1 kohdan soveltamista.
            
            
            
               12 artikla
            
            
               Yhteisesti toimitettujen tietojen ajantasaistukset
            
         
         
            
               1. Poiketen siitä, mitä tämän asetuksen edellisissä artikloissa säädetään, kun tietojen yhteistoimituksen jäsenen asetuksen (EY) N:o 1907/2006 22 artiklan 1 kohdan nojalla tekemä ajantasaistus edellyttää sitä, että päärekisteröijä tekee ensin ajantasaistuksen kyseiseen rekisteröintiin, tämän jäsenen on ajantasaistettava rekisteröintinsä ja toimitettava se kemikaalivirastolle viimeistään
            
            
               (a)3 kuukauden kuluttua, kun on kyse tapauksesta, joka edellyttää ajantasaistusta asetuksen (EY) N:o 1907/2006 22 artiklan 1 kohdan a–f tai i alakohdan soveltamisalaan kuuluvien olosuhteiden seurauksena;
            
            
               (b)9 kuukauden kuluttua, kun on kyse tapauksesta, joka edellyttää kemikaaliturvallisuusraportin tai turvallista käyttöä koskevien ohjeiden ajantasaistusta tai muutosta asetuksen (EY) N:o 1907/2006 22 artiklan 1 kohdan g alakohdan mukaisesti;
            
            
               (c)9 kuukauden kuluttua, kun on kyse olosuhteista, jotka kuuluvat asetuksen (EY) N:o 1907/2006 22 artiklan 1 kohdan a–f tai i alakohdan soveltamisalaan ja jotka aiheuttavat myös tarpeen ajantasaistaa tai muuttaa olemassa olevaa kemikaaliturvallisuusraporttia tai turvallista käyttöä koskevia ohjeita kyseisen asetuksen 22 artiklan 1 kohdan g alakohdan mukaisesti. Tässä tilanteessa kyseisen olosuhteen seurauksena rekisteröintiin tehtävä ajantasaistus ja kemikaaliturvallisuusraportin tai turvallista käyttöä koskevien ohjeiden ajantasaistamisen tai muuttamisen seurauksena rekisteröintiin tehtävä ajantasaistus on toimitettava kemikaalivirastolle yhdessä. 
            
            
               2. Tämän artiklan 1 kohdassa vahvistettuja määräaikoja sovelletaan siitä päivästä, jona kemikaalivirasto ilmoittaa päärekisteröijälle asetuksen (EY) N:o 1907/2006 22 artiklan 3 kohdan mukaisesti ja muille tietojen yhteistoimituksen jäsenille, että rekisteröintiasiakirja-aineisto, sellaisena kuin se on päärekisteröijän ajantasaistamana, on täydellinen.
            
            
               3. Kun tietojen yhteistoimituksen jäsenen asetuksen (EY) N:o 1907/2006 22 artiklan 1 kohdan nojalla tekemä ajantasaistus ei edellytä sitä, että päärekisteröijä tekee ensin ajantasaistuksen kyseiseen rekisteröintiin, sovelletaan tämän asetuksen 1–11 artiklassa vahvistettuja määräaikoja.
            
            
            
               13 artikla
            
            
               Ajantasaistukset, jotka tehdään asetuksen (EY) N:o 1907/2006 liitteisiin kyseisen asetuksen 131 artiklan mukaisesti tehdyn muutoksen johdosta
            
            
               1. Kun on kyse asetuksen (EY) N:o 1907/2006 yhteen tai useampaan liitteeseen kyseisen asetuksen 131 artiklan mukaisesti tehdystä muutoksesta, jonka tuloksena on muutos niissä tiedoissa, jotka on toimitettava kemikaalivirastolle kyseisen asetuksen 10 tai 12 artiklan mukaisesti, rekisteröinti on saatettava ajan tasalle viimeistään siihen päivään mennessä, josta alkaen kyseistä muutosta on määrä soveltaa, jollei kyseisessä muutoksessa toisin säädetä.
            
            
               2. Poiketen siitä, mitä tämän asetuksen 1–12 artiklassa säädetään, silloin kun asetuksen (EY) N:o 1907/2006 yhteen tai useampaan liitteeseen kyseisen asetuksen 131 artiklan mukaisesti tehdyssä muutoksessa asetetaan velvollisuus saattaa rekisteröintiasiakirja-aineisto ajan tasalle asetuksen (EY) N:o 1907/2006 22 artiklan 1 kohdan nojalla tässä asetuksessa täsmennetyn määräajan mukaisesti, sovelletaan ainoastaan tämän artiklan 1 kohdassa vahvistettua määräaikaa, jollei kyseisessä muutoksessa toisin säädetä.
            
            
               14 artikla
            
            
               Voimaantulo
            
            
               Tämä asetus tulee voimaan kuudentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Komission puolesta
               
               
                     Ursula VON DER LEYEN 
               
               
                     Puheenjohtaja
               
            
         
         
            
                  
                     (1)
                  
                        EUVL L 396, 30.12.2006, s. 1.
               
               
                  
                     (2)
                  
                        Komission täytäntöönpanoasetus (EU) 2016/9, annettu 5 päivänä tammikuuta 2016, tietojen toimittamisesta yhteisesti ja tietojen yhteiskäytöstä kemikaalien rekisteröinnistä, arvioinnista, lupamenettelyistä ja rajoituksista (REACH) annetun Euroopan parlamentin ja neuvoston asetuksen (EY) N:o 1907/2006 mukaisesti (OJ L 3, 6.1.2016, p. 41–45). 
               
               
                  
                     (3)
                  
                        Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).